István Nyers

István Nyers tamén coñecido coma Stefano Nyers, nado en Freyming-Merlebach (Francia) o 25 de maio de 1924 e finado en Subotica (Serbia) o 9 de marzo de 2005, foi un futbolista húngaro que xogaba na demarcación de dianteiro. A pesar de que só disputou dous encontros coa selección de fútbol de Hungría está considerado como un dos mellores xogadores deste país, desenvolvendo o mellor da súa carreira futbolística no Inter de Milan.

 Traxectoria 
Naceu en Francia nunha familia de emigrantes húngaros que traballaban na minaría, aos catorce anos trasladouse coa súa familia a Budapest onde comezou a xogar no III. Kerületi TUE. Debutou oficialmente con 17 anos no Szabadkai VAC, equipo Iugoslavo que xogaba na liga húngara despois da anexión deste país da rexión ao comezo da segunda guerra mundial.

En 1944 fichou polo Zuglói GANZ e en 1945 polo Újpest FC, co que gañou a Liga húngara en 1945 e 1946. Ese último ano emigrou, fichando polo FK Viktoria Žižkov checoslovaco e polo Stade Français FC francés despois.

En 1948 fichou polo Inter de Milan onde se converteu nun dos mellores goleadores da historia da Serie A italiana. No equipo milanés proclamouse campión do Campionato italiano en 1953 e 1954, proclámandose tamén máximo goleador do campionato no seu primeiro ano no equipo.

En 1954 deixou o equipo e fichou, tras un breve paso polo Servette FC, polo AS Roma, onde militou dous anos. Ao cabo deste período fichou por diferentes equipos cataláns, FC Barcelona, Terrassa FC e CE Sabadell FC, sen chegar a disputar ningún encontro.

Finalmente retirouse en 1961, xogando en equipos menores da liga italiana.

 Véxase tamén 
 Ligazóns externas 
 Estatísticas coa selección de fútbol 
 Traxectoria do xogador 
 Traxectoria do xogador 

Categoría:Nados en 1924
Categoría:Nados no departamento de Mosela
Categoría:Finados en 2005
Categoría:Personalidades sen imaxes
Categoría:Futbolistas de Hungría
Categoría:Dianteiros de fútbol
Categoría:Xogadores do ŽAK Subotica
Categoría:Xogadores do Budapest Honvéd FC
Categoría:Xogadores do Újpest FC
Categoría:Xogadores do FK Viktoria Žižkov
Categoría:Xogadores do Stade Français FC
Categoría:Xogadores do Inter de Milán
Categoría:Xogadores do Servette FC
Categoría:Xogadores do AS Roma
Categoría:Xogadores do FC Barcelona
Categoría:Xogadores do Terrassa FC
Categoría:Xogadores do CE Sabadell
Categoría:Xogadores do Calcio Lecco 1912
Categoría:Xogadores da selección de fútbol de Hungría